Document ID: /roh_data/filtered/fineweb-2-filterrobots_roh.jsonl.gz/62280

Scandal da svapur: VW pront da pajar indemnisaziuns
- Gievgia, 23.6.2016, 22:54
Tenor in insider è il concern pront da reglar la dispita en ils Stadis Unids cun pajar pliras milliardas dollars.
Il concern da Volkswagen è pront da pajar indemnisaziuns da radund 10 milliardas dollars per reglar la dispita en connex cun il scandal da svapur en ils Stadis Unids. Quai rapportan pliras agenturas che sa refereschan ad in insider.
Questa summa cumpiglia er da cumprar enavos bunamain in mez milliun autos da diesel manipulads. Però n’è questa summa anc betg definitiva. Il termin per ina cunvegna scada mardi proxim.
RR novitads 22:00